Kristin Tornes

Kristin Tornes (født 1944 i Bergen) er en norsk sosiolog og professor i organisasjon og ledelse.

Hun ble mag.art. i sosiologi ved Universitetet i Oslo i 1971 med samfunnsøkonomi og filosofi som støttefag. Hun ble amanuensis ved Sosiologisk institutt ved Universitetet i Bergen i 1972, førsteamanuensis samme sted i 1982 og professor i sosiologi i 1993. Ved UiB ble hun en del av kvinneforskningsmiljøet som Helga Hernes bygget opp i 1970-årene, og hun mottok Bergen kommunes likestillingspris i 1987. Hun ble professor i sosiologi ved UiB i 1993, men sluttet allerede samme år for å begynne som professor i organisasjon og ledelse ved Høgskolen i Molde, der hun ble høgskolens første professor.

Referanser

Norske sosiologiprofessorer
Professorer ved Universitetet i Bergen